ফজল-ই-আকবর
ফজল-ই-আকবর দুররানি (উর্দু: فضل اکبر‎‎; জন্ম: ২০ অক্টোবর, ১৯৮০) পেশাওয়ার এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে পাকিস্তান এগ্রিকালচার ডেভেলপম্যান্ট ব্যাংক, পাকিস্তান কাস্টমস, পাকিস্তান ইন্টারন্যাশনাল এয়ারলাইন্স, পাকিস্তান রিজার্ভস দলের প্রতিনিধিত্ব করেন ফজল-ই-আকবর। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।